open-index/open-wikipedia-markdown huggingface dataset:
Danko Jones

**Danko Jones** on kanadalainen hard rock -yhtye, joka perustettiin Torontossa vuonna 1996. Yhtye on nimetty sen perustajan ja solistin Danko Jonesin mukaan.

## Jäsenet
### Nykyiset
*Danko Jones – laulu, kitara
*John Calabrese – basso
*Atom Willard – rummut

### Entiset jäsenet
*Damon Richardson – rummut
*Niko Quintal – rummut
*Gavin Brown – rummut
*Michael Cari Cari – rummut
*Dan Cornelius – rummut


File:W0825-Hellfest2013 DankoJones AtomWillard 70148.JPG|Atom Willard
File:W0824-Hellfest2013 DankoJones AtomWillard DankoJones 70130.JPG|Atom Willard & Danko Jones
File:W0826-Hellfest2013 DankoJones JohnCalabrese 70140.JPG|John Calabrese


## Diskografia
### Studioalbumit
**[[Born a Lion]]* (2002) (Bad Taste Records / Universal Canada)
**[[We Sweat Blood]]* (2003) (Bad Taste Records / Razor & Tie)
**[[Sleep Is the Enemy]]* (2006) (Bad Taste Records / Aquarius Records)
**[[Never Too Loud]]* (2008) (Bad Taste Records / Aquarius Records)
**[[Below the Belt]]* (2010) (Bad Taste Records / Aquarius Records)
**[[Rock and Roll Is Black and Blue]]* (Bad Taste) *(2012)
**Fire Music* (2015)
**Wild Cat* (2017)
**A Rock Supreme* (2019)
**Power Trio* (2021)
**Electric Sounds* (2023)
**Leo Rising* (2025)

===EP:t ja muut julkaisut===
**Sugar Chocolate 7"* (1998) (Sonic Unyon)
**Danko Jones EP* (1998) (Sonic Unyon)
**My Love Is Bold* (1999) (Sound King / Outside Music)
**I'm Alive and on Fire* (2001) (Bad Taste Records)
**Ritual of the Savage 10"* (splitin mukana: [[Gluecifer]] & Peter Pan Speedrock) (2003) (Drunken Maria / Suburban)
**B-Sides* (2009) (Bad Taste Records)
**This Is Danko Jones* (2009) (vain Kanadassa) (Emd Int'l Records)
**Having Fun on Stage with Danko Jones 7"* (2009) (Yeah Right! Records)
**Mouth to Mouth* (2011) (vain digitaalisena)
**Bring on the Mountain'' (2012) (DVD)

## Aiheesta muualla
*Virallinen sivusto 
*
Ōme

**Ōme** () on Japanin kaupunki Honshūn saarella Kantōn alueella Tokion metropolissa. Se sijaitsee Tamajoen varrella Taman alueella metropolin länsiosassa ja rajautuu Tokion Akirunon ja Hamuran kaupunkeihin, Hinoden, Mizuhon ja Okutaman maaseutukaupunkeihin sekä Saitaman prefektuurin Hannōn ja Iruman kaupunkeihin. Ōmessa on 135&nbsp;585 asukasta (vuonna 2017) ja sen pinta-ala on 103,31 neliökilometriä. 

Ōme sai kaupunkioikeudet 1. huhtikuuta vuonna 1951, kun siihen liitettiin Kasumin ja Chōfun kunnat. 1. huhtikuuta 1955 kaupunkiin liittyi vielä neljä muuta kuntaa, Yoshino, Mita, Osogi ja Nariki, jolloin se saavutti nykyisen muotonsa. Ōme tarkoittaa kirjaimellisesti ”vihreää japaninaprikoosia”. Historiallisesti se kehittyi Ōme-kaidō-tien varren postiasemana (*[[shukuba]]*). Kaupunkia palvelee JR Higashi-Nihonin Ōme-linja.

## Kuvia

Tiedosto:Mitake Shrine 2.jpg|Musashi-Mitaken pyhäkkö
Tiedosto:Kabe station north e.jpg|Kaben rautatieaseman ympäristöä


## Lähteet

## Aiheesta muualla

*Kaupungin internetsivut
Hydroksyyli

**Hydroksyyli** (-OH) on funktionaalinen ryhmä, joka koostuu yksinkertaisella kovalenttisella sidoksella sitoutuneesta vedystä ja hapesta. Suuremman molekyylin osana eli orgaanisena funktionaalisena ryhmänä hydroksyyli on neutraali. Negatiivisesti varautunutta emäksistä ionia OH&minus; ja sen sisältämiä ioniyhdisteitä kutsutaan puolestaan hydroksideiksi. On olemassa myös sähköneutraali, vaikkakin voimakkaan reaktiivinen hydroksyyliradikaali.

## Hydroksyyli funktionaalisena ryhmänä
Orgaanisia molekyylejä, joissa hydroksyyli toimii substituenttina tyydyttyneessä hiilessä, kutsutaan näitä alkoholeiksi. Niitä voidaan pitää veden johdannaisina, ja niiden liukenevuus veteen riippuu karkeasti molekyylin hydroksyyliryhmien ja hiilten lukumäärien suhteesta. Liukenevuus paranee, mitä enemmän hydroksyyliryhmiä on suhteessa hiiliatomeihin. Jos hiiliatomeja on enintään neljä yhtä hydroksyyliryhmää kohden, aine liukenee veteen, mutta jos hiiliatomeja on yli neljä yhtä hydroksyyliryhmää kohden, aine ei liukene veteen. Esimerkiksi:
* 2-oktanoli (C8H17OH): ei liukene veteen.
* 2,3-oktadioli (C8H16(OH)2): liukenee huonosti veteen.

Hydroksyyliryhmä löytyy alkoholien lisäksi fenoleista, joissa se on kiinnittynyt aromaattiseen hiilivetyrenkaaseen, sekä karboksyylihapoista, joissa se on osana karboksyyliryhmää (-COOH). Fenolit ja karboksyylihapot ovat kummatkin heikkoja happoja.

Hydroksyyli on Lewis-emäksinen ja koordinoituu Lewis-happoihin. Toisaalta superemäkset pystyvät poistamaan hydroksyylin vedyn vetyionina, vaikka vesiliuoksessa tämä ei onnistukaan. Superemästen kanssa on siis muistettava, että hydroksyyli on proottinen.

## Hydroksyyliradikaali
Hydroksyyliradikaali on erittäin reaktiivinen, lyhytikäinen välituote, jota syntyy esimerkiksi hydroperoksidien (-OOH) hajotessa. Ilmakehässä hydroksyyli on "ilmakehän pesuaine", jonka reaktio haihtuvien orgaanisten saasteiden kanssa on niiden hajoamisen ensimmäinen vaihe. Eliöissä hydroksyyli on voimakkaasti hapettava vapaa radikaali, jolle ei ole hajottavaa entsyymiä, koska se reagoi nopeammin kuin ehtii diffundoitua entsyymin luo. Hydroksyyliradikaali vahingoittaa niin rasvahappojen, proteiinien kuin nukleiinihappojenkin rakennetta, minkä takia se on haitallista.

## Katso myös
* Hydroksidi

## Lähteet
Oume

**Oume** tarkoittaa seuraavia paikkakuntia:

*Ōme, kaupunki Tokion prefektuurissa Japanissa
*Oumé, kaupunki Norsunluurannikolla.
Topi Kankainen

**Topi Antero Kankainen** (4. kesäkuuta 1912 Jyväskylä – 22. joulukuuta 1957) oli suomalainen näyttelijä. Hän esitti vuoden 1955 *[[Tuntematon sotilas (vuoden 1955 elokuva)|Tuntematon sotilas]]* -elokuvassa rääväsuista hevosmies Korpelaa.

Kankainen on haudattu Isolle hautausmaalle Kuopioon.

## Filmografia
* *[[Tuntematon sotilas (vuoden 1955 elokuva)|Tuntematon sotilas]]* (1955) (hevosmies, sotamies Korpela)
* *[[Elokuu (vuoden 1956 elokuva)|Elokuu]]* (1956) (Alpertti, Kamraatin vanhin poika)

## Lähteet

## Kirjallisuutta
* Tarja Kankainen, *Topi Kankainen : elämäntarinoita sodasta, arjesta ja näyttämöltä*, Tampere] : Tarja Kankainen, 2024
Millie

**Millie** eli **Millie Small** (oik. **Millicent Dolly May Small**; 6. lokakuuta 1946 Clarendon, Jamaika – 5. toukokuuta 2020 Lontoo, Iso-Britannia) oli jamaikalaissyntyinen laulaja. Hän teki ensimmäisen levytyksensä vuonna 1960 sen jälkeen, kun oli voittanut Kingstonissa kykyjenetsintäkilpailun. Aluksi Millie esiintyi Roy Pantonin kanssa duona, jonka nimi oli *Roy and Millie*. Vuoden 1963 lopussa hän matkusti Lontooseen, jossa hän uudelleen levytti The Cadillacsin kappaleen ”My Boy Lollipop” ska-versiona. Siitä tuli vuonna 1964 todellinen hitti ympäri maailman, myös Suomessa. Se on Millien menestynein levytys. Ensilevytys oli jäänyt Beatles-huuman varjoon. Millie vieraili Suomessa joulukuussa 1964, jolloin hän konsertoi ja esiintyi televisiossa. Marion Rung on tehnyt kappaleesta samannimisen coverversion suomeksi ja Lotta & Anders Engbergs Orkester ruotsiksi (”På min sommaräng”).

Millien musiikkityyli edustaa jamaikalaista ska-tyyliä, joka syntyi 1950-luvulla ja levisi 1960-luvun alussa Britanniaan. ”My Boy Lollipopia” onkin pidetty ensimmäisenä kansainväliseen suosioon nousseena ska-levytyksenä.

Millie jatkoi esiintymisiä ja kiertueita 1970-luvun alkupuolelle saakka. Hän asui silloin Singaporessa ja palasi sitten Britanniaan, jonne hän asettui asumaan. Hänellä on aikuinen tytär, joka on opiskellut taiteita ja musiikkialaa.

## Lähteet

## Aiheesta muualla
* Millien haastattelu Ylen Elävässä arkistossa.
* Millie (Small) Bio.
Aniridia

**Aniridia** on värikalvon synnynnäinen vaikea alikehittyneisyys tai puuttuminen useimmiten molemmista silmistä. Se aiheuttaa mm. heikkonäköisyyttä, valonarkuutta ja jo varhain huomattavan glaukoomariskin.

Aniridia on monesti autosomin kautta peittyvästi tai vallitsevasti periytyvä geneettinen vaurio, mutta sitä tavataan myös satunnaistapauksina.  

Aniridia ei ole kovin yleinen vaiva. Maailmanlaajuisesti yksi ihminen arviolta 64&nbsp;000:sta–96&nbsp;000:sta kärsii aniridiasta. Värikalvon puute itsessään ei merkittävästi vaikuta henkilön elinkaaren pituuteen, mutta joillakin on kohonnut Wilmsin kasvaimen riski. Aniridia saattaa ilmetä myös WAGR-oireyhtymän, Gillespien oireyhtymän, "kissansilmäoireyhtymän" tai tuberoosiskleroosin oireena.

## Lähteet
Asplenia

**Asplenia** on tila, jossa ihmiseltä puuttuu perna. Joillakin elin puuttuu synnynnäisesti, ja joskus se saatetaan leikata pernan vaurioiduttua esimerkiksi onnettomuudessa. 

Asplenia itsessään ei ole hengenvaarallista, mutta sillä on todettu seuraavanlaisia komplikaatioita:

* vähäinen kasvu punasolujen ja verihiutaleiden kierrossa
* pienentynyt reagoivuus joillekin rokotteille
* suurempi alttius bakteeri- ja alkueläintartunnoille, erityisesti polysakkaridikapselilla suojattujen bakteerien aiheuttamalle verenmyrkytykselle

28 vuotta jatkuneessa tutkimuksessa 740:ltä toisen maailmansodan veteraanilta poistettiin taistelukentällä perna, joista kuusi prosenttia kuoli keuhkokuumeeseen (odotetun 1,3:n sijaan) ja 4,1 prosenttia iskeemiseen sydänsairauteen (odotetun 3:n sijaan). Muiden sairauksien osuuksissa ei huomattu merkittäviä eroja.

## Lähteet
Kranaatinheitin (rynnäkkökivääri)

**Kranaatinheitin** (myös *kranaattiampumalaite*) on kiväärin piipun alapuolelle kiinnitettävä, kaliiperiltaan yleensä 40-millinen, patrunoitujen kranaattien ampumiseen käytetty laite. Kranaattiampumalaitteiden osalta on syytä tehdä ero kiväärikranaattiampumalaitteisiin, joita käytetään kiväärikranaattien ampumiseen aseen piipun suulta.

Kranaattiampumalaitteen kehitys aloitettiin yhdysvaltalaisten Vietnamissa saamien sotakokemusten pohjalta. Tarkoituksena oli korvata erillinen M79-kranaattikivääri. Kranaattiampumalaite tuli käyttöön Yhdysvaltain maavoimissa 1970-luvun alkupuolella nimellä M203.

Myös Venäjällä on kehitetty erilaisia vastaavan tyyppisiä kranaattiampumalaitteita, kuten GP-25 (ГП-25) ja GP-30 (ГП-30). Ensimmäiset kranaattiampumalaitteet saatiin Neuvostoliitossa palveluskäyttöön 1970-luvun lopussa. Taistelukäytössä ne olivat tiettävästi ensimmäistä kertaa Afganistanin sodassa.

## Katso myös
* Kranaattikonekivääri
Tama (Tokio)

**Tama** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen oikealla rannalla ja rajautuu Tokion Fuchūn, Hachiōjin, Hinon, Inagin ja Machidan kaupunkeihin sekä Kanagawan prefektuurin Kawasakin kaupunkiin. Tamassa on 148&nbsp;721 asukasta (vuonna 2017) ja sen pinta-ala on 21,01 neliökilometriä. 

Nykyisen muotoinen Taman kaupunki perustettiin 1. marraskuuta 1971. Kaupunki sijaitsee Taman kukkuloiden pohjoisosassa. Kaupungin eteläosa sijaitsee valtavan 1970-luvun Tama New Town -rakennusprojektin alueella. Tunnettu Sanrio-yhtiön teemapuisto, Sanrio Puroland, sijaitsee Tamassa. Kaksi Studio Ghiblin animea, *[[Sydämen kuiskaus]]* ja *[[Pom Poko]]*, sijoittuu kaupunkiin. Jälkimmäinen niistä on fiktiivinen kuvaus Tama New Town -projektin rakennustöistä.

Kaupunkia palvelevat Keiō-rautateiden Keiō-linja ja Sagamihara-linja, Odakyū-rautateiden Tama-linja sekä Taman monorail. 

## Kuvia

Tiedosto:多摩センターのサンリオピューロランド150714.JPG|Sanrio Puroland
Tiedosto:Tama Central Park in 2009.jpg|Taman keskuspuistoa


## Lähteet

## Aiheesta muualla

*Kaupungin internetsivut
Jukka Helminen

**Jukka Helminen** (s. 1958 Helsinki) on suomalainen ammattimainen budo-opettaja. Helminen aloitti aikidon harjoittelun Toshikazu Ichimura-sensein peruskurssilla 1977 Meido-Kanin dojolla. Iaidon harjoittelun J. Helminen aloitti vuonna 1978. Shodanin aikidossa Helminen suoritti Ichimura-senseille 1981.

Nykyään Helminen harjoittelee aikidoa ja Suiō-ryū iai kenpōa.

## J. Helmisen toiminta Suomen Aikidoliitossa
* Graduointituomari (1985–)
* Liittovalmentaja (1994–)
* Teknisen valiokunnan jäsen (1997–)
* Dan-kollegion puheenjohtaja 1988-1994 ja jäsen 1995-96
* Aikidoliiton hallituksen jäsen, koulutuspäällikkö (1989–1991)
* Suomen Aikidoliitto ry:n kunniajäsen 3.10.2009 

## Luottamustehtävät
* Suomen Iaidoliitto ry:n puheenjohtaja sen perustamisesta 11/1986 asti.  
* Suomen Aikidoliiton teknisen valiokunnan jäsen (dan-graduointituomari)

## Saavutetut vyöarvot tai graduoinnit budolajeissa
### Suiō-ryū iai kenpō
* shoden 12. lokakuuta 2009 Japani Shizuoka (15.soke Yoshimitsu Katsuse)
* shomokuroku kesäkuu 2014 Helsinki (15.soke Yoshimitsu Katsuse)
### Aikido (aikikai)
* Aikido 7. dan 2019 (3. doshu Moriteru Ueshiba / Zaidan Hojin Aikikai)
* shihan 2014 (3. doshu Moriteru Ueshiba / Zaidan Hojin Aikikai)

### Iaido
* Iaido 6.dan 2007 (Nippon Iaido Kyokai)
* ZNKR iaido 4.dan 16. maaliskuuta 2008 (Euroopan kendoliitto EKF)
* Keishi Cho ryu iaido 3.dan 2002 (Yushingi Juku Takada Dojo)

### Taura Muso Ryu
*  kobudo (Nippon Sogo Bujutsu Kenkyokai)
**jojutsu chudenmenkyo 4.dan 1997
**jujutsu chudenmenkyo 5.dan 2009
**toho chudenmenkyo 6. dan 2008

## Lähteet
*  
### Viitteet
Grand Prix Racing Online

**Grand Prix Racing Online** (usein myös **GPRO**) on ilmainen verkkoselaimella toimiva Formula 1 -aiheinen managerointipeli, jossa pelaaja hallitsee omaa kilpatalliaan ja vaikuttaa sen toimintaan. Peli julkaistiin vuonna 2006. Pelaaja palkkaa kuljettajia ja teknisiä johtajia, säätää autoaan aika-ajoihin ja kilpailuihin, hallinnoi henkilökuntaa ja tiloja, neuvottelee sponsoreiden kanssa ja paljon muuta.

## Pelaaminen
Tilin luomisen ja peliin hyväksynnän jälkeen pelaajan tehtävänä on managerin roolissa koota itselleen kilpailukykyinen talli, jonka muodostavat kuljettaja, auto, sponsorit ja muut resurssit. Resurssien hyödyntämisellä viisaasti on iso merkitys. Peli aloitetaan perusautolla pyrkimyksenä edetä voittojen kautta ylempiin sarjoihin ja Elite-ryhmän mestaruuteen. Ennen kisaa oma auto säädetään kahdeksan harjoituskierroksen aikana kuljettajan antaman palautteen ja kierrosaikojen perusteella. Kisataktiikassa tulee arvioida muun muassa rengasseokset, polttoainemäärät sekä riskit. 
Kisat käydään normaalisti tiistaisin ja perjantaisin klo 21:00 Suomen aikaa, kisatilanteen päivittyessä aina kierrosten jälkeen. Kisa esitetään graafisessa muodossa, mutta myös tekstiversio esimerkiksi kännyköitä varten on saatavilla.

Kausi kestää 17 kisaa, minkä jälkeen on yleensä parin viikon tauko. Managereilla on mahdollisuus perustaa maksimissaan kymmenen hengen tiimejä, jotka ovat tärkeässä roolissa kisataktiikasta ja muista asioista keskusteltaessa. Managerit voivat myös liittyä muihin tiimeihin.

## Asetelma
Uusi manageri aloittaa uransa sattumanvaraisesta Rookie-ryhmästä, josta kauden päättyessä kolme parasta manageria nousee seuraavaksi ylemmälle sarjaportaalle eli Amateuriin. Kauden päättyessä myös muutamalla seuraavalla on mahdollisuudet nousta, koska lopulliset nousijat varmistuvat vasta silloin. Rookiesta voi nousta lopulta Pron ja Masterin kautta aina Elite-ryhmään asti. 
Kauden lopussa kaikista ryhmistä, lukuun ottamatta Rookieta, 15 huonointa putoaa yhden tason alemmas. Silloin myös kaikkien rookie-managerien tilit nollataan, jotta konkurssiin menneet saavat mahdollisuuden aloittaa alusta.

Jokaisessa ryhmässä on enintään 40 manageria ja pelin pisteytys noudattaa mallia: 10 - 8 - 6 - 5 - 4 - 3 - 2 - 1.
 
### Sarjaportaat
* Rookie (200 ryhmää)
* Amateur (125 ryhmää)
* Pro (25 ryhmää)
* Master (5 ryhmää)
* Elite  (1 ryhmä)

## Aiheesta muualla
* Grand Prix Online Racing – GPRO
* GPRO:n suomenkieliset ohjeet
Puutamaanit

**Puutamaanit** (*Dendrohyrax*) on tamaanien lahkoon kuuluva nisäkässuku, johon luetaan kaksi tai kolme lajia. Ne elävät enimmäkseen puissa. Niiden hajurauhasen peitekarvat ovat valkoiset tai keltaiset. Puutamaanit ovat yöeläimiä, jotka elävät yksin tai pareittain. Puutamaaneja on metsästetty niiden paksun ja pehmeän turkin takia.

:”Puutamaanien näkö-, kuulo- ja hajuaisti ovat terävät, eikä näitä ketteriä eläimiä ole helppo vangita. Alkuasukkaat koettavat yllättää ne koloistaan päiväunen aikana ja saatuaan kiinni jonkin yksilön he syövät sen lihan hyvällä ruokahalulla”.

## Lajit

* Lännenpuutamaani (*Dendrohyrax dorsalis*)
* Puutamaani (*Dendrohyrax arboreus*)
* Idänpuutamaani (*Dendrohyrax validus*) (kyseenalainen)

## Lähteet
Alkoksidi

**Alkoksidi** on alkoholin konjugaattiemäs, eli se mitä syntyy, kun alkoholin hydroksyylistä poistetaan protoni. Alkoksidi koostuu orgaanisesta ryhmästä, johon on sitoutunut negatiivisesti varautunut happi. Myös enolaatti on eräänlainen alkoksidi, mutta se reagoi toisin.

Stabiloimattomat alkalialkoksidit ovat erittäin voimakkaita eli superemäksiä. Alkoksideja ei voi pitää vesiliuoksessa, koska vesi toimii happona, jolloin syntyy alkoholia ja oksidia tai hydroksidia. Esimerkiksi titaanioksidia valmistetaan titaanisopropoksidista (isopropanolin johdannainen).

:TiCl4  +  4 (CH<sub>3</sub>)<sub>2</sub>CHOH  &rarr;  Ti(OCH(CH3)2)4  +  4 HCl

Koska alkoholit ovat veden johdannaisia, alkalimetallien alkoksideja voidaan valmistaa vastaavalla tavalla kuin hydroksideja, eli liuottamalla alkoholiin reaktiivista metallia kuten natriumia tai kaliumia. Natriummetoksidi, jota voidaan valmistaa liuottamalla natriumia metanoliin, on tyypillinen esimerkki.

:2CH3OH  + 2Na   &rarr;  2CH3ONa + H2
André Bauer

**R. André Bauer** (s. 20. maaliskuuta 1969 Charleston) on yhdysvaltalainen republikaanisen puolueen poliitikko, joka toimi Etelä-Carolinan varakuvernöörinä 2003–2011. 

Ennen valitsemistaan Etelä-Carolinan edustajainhuoneeseen vuonna 1996 Bauer oli toiminut liikemiehenä. Hän loukkaantui lento-onnettomuudessa 23. toukokuuta 2006 ja tuli saman vuoden lopussa valituksi uudelle kaudelle varakuvernööriksi täpärällä äänienemmistöllä. 

Trumpin kampanjan aikana Bauer palkattiin CNN-televisiokanavalle osa-aikaiseksi kommentaattoriksi, kun kanava halusi palkata jonkun Trumpin kannattajan, jolla oli kokemusta poliittisesta virasta. Hän työskenteli kanavalla 2016–2019.

Bauer on naimaton ja lapseton.

## Lähteet
Pietarin tulvapato

**Pietarin tulvapato** (, ”Pietarin tulvasuojelun rakennuskokonaisuus”) on Venäjällä Pietarin kaupungin edustalla Itämeressä sijaitseva patoyhdistelmä, joka sulkee taakseen Nevanlahden, Suomenlahden äärimmäisen perukan.

Padolla on tarkoitus suojella Pietaria mereltä uhkaavilta satunnaisilta tulvilta. Samalla se muodostaa ajoväylän lahden poikki: patoa pitkin kulkee kuusikaistainen Pietarin kehätie. Vuonna 2011 valmistunut pato on 25,4 kilometriä pitkä ja kulkee Retusaaren kautta. Hankkeen rakennuskustannukset olivat yli 3 miljardia euroa. Pato alkaa Siestarjoen Koronnenästä ja päätyy etelässä Lomonosovin kaupungin lähelle. Laivaliikenne Pietariin kulkee kahden padossa olevan aukon kautta. Lisäksi padossa on kuusi veden virtausaukkoa muun muassa Nevanlahden rehevöitymisen estämiseksi; aukot voidaan sulkea tulvan aikana.

## Historia
Ensimmäiset ajatukset Pietarin padosta esitettiin 1700-luvulla. Vuonna 1824 Pietaria kohtasi tulva, joka nosti meren pintaa neljä metriä. Padon rakentaminen aloitettiin 1979. Kaupunginhallinto keskeytti sen 1990-luvulla jo kerran asiaan liittyvien ympäristöepäilyjen vuoksi. 1990-luvun lopulla rakennushanke jaettiin erillisiksi projekteiksi. Patoa 1970-luvulta urakoinut venäläisyritys nosti asiasta oikeusjutun 1999 esittäen, ettei rakentamista voida pilkkoa useiksi projekteiksi, koska se on yksi kokonaisuus. Oikeusjutusta johtuen ei Venäjän federaatio tukenut padon rakentamista 1999. Pietarin kaupunki myönsi vuonna 2000 kehätien osuuden toiselle venäläisyritykselle, joka kehitti TACIS-rahalla yhdessä alankomaisten asiantuntijoiden kanssa tulvavaroitusjärjestelmän. Vuonna 2001 tieurakka otettiin pois yritykseltä.

## Lähteet

## Aiheesta muualla
World Party

**World Party** oli brittiläinen pop-/rock-yhtye. Se oli käytännössä Karl Wallingerin (1957–2024) sooloprojekti. 

World Partyn debyyttialbumilta (*Private Revolution*, 1987) nousivat listoille hitit "Private Revolution" ja "Ship of Fools". Laajempaa suosiota se sai kuitenkin vasta toisella albumillaan, *Goodbye Jumbolla* (1990), joka äänestettiin *[[Q Magazine]]n* "vuoden albumiksi" ja asetettiin ehdolle Grammy-palkinnon saajaksi. 

Karl Wallinger kärsi aivoaneurysman helmikuussa 2001,  jonka jälkeen hän kuntoutui ja jatkoi uraansa. World Partylle myönnettiin Ivor Novello -palkinto kappaleesta "She's The One". Wallinger kuoli maaliskuussa 2024. 

## Albumit
* Private Revolution (1986)
* Goodbye Jumbo (1990)
* Bang! (1993)
* Egyptology (1997)
* Dumbing Up (2000)

## Lähteet
Wolverhampton Wanderers FC:n kausitilastot

Tässä artikkelissa seurataan Wolverhampton Wanderers FC:n kausitilastoja. 

## Englannin liiga

### Liigatilastot 1888-2010

### Nousukarsintaottelut

### Liigaottelut yhteensä 1888-2007

## FA Cup

### FA Cup: Ottelut 1883-2007

*Rangaistuspotkukilpailut:
**1999-2000: vs. Sheffield Wednesday (tappio).
**1994-95: vs. Sheffield Wednesday (voitto).

### FA Cup: Yhteenveto [[1883]]-[[2007]]
*Mukana FA Cupissa: 114 kertaa.
**Mestari: 4 kertaa.
**Finaalissa: 8 kertaa.
**Välierissä: 14 kertaa.
**8 parhaan joukossa: 29 kertaa.
**16 parhaan joukossa: 41 kertaa.
*Otteluita yhteensä: 354.
**Voittoja: 166.
**Tasapelejä: 78.
**Tappioita: 110.
**Tehtyjä maaleja: 635.
**Päästettyjä maaleja: 453.

## Liigacup/Carling Cup

### Liigacup: Ottelut 1960-2008
Jeanine Deckers

**Jeanne Paule Marie ”Jeanine” Deckers** (17. lokakuuta 1933 – 29. maaliskuuta 1985) oli belgialainen laulaja, joka tuli tunnetuksi 1960-luvulla nimillä **Soeur Sourire** (’sisar hymy’) ja **Laulavana nunna**. Hänen ympäri maailmaa menestynyt hittikappaleensa oli vuonna 1963 julkaistu ”Dominique”, joka saavutti suosiota myös Suomessa vuonna 1964. Deckers asui tuolloin dominikaanisessa Fichermontin luostarissa, mutta lähti sieltä vuonna 1967 keskittyäkseen musiikilliseen uraansa. Hän ei kuitenkaan saavuttanut musiikkialalla enää mainittavaa menestystä ja unohtui vähitellen. 

Deckers perusti kumppaninsa Annie Pécherin kanssa koulun autistisille lapsille, mutta vuonna 1982 heitä syytettiin veropetoksesta. Se vei heidät taloudellisiin vaikeuksiin, ja kun Deckersin paluuyritys musiikkiurallekin epäonnistui, he tekivät itsemurhan vuonna 1985.

Vuoden 1966 elokuva *[[Laulava nunna (elokuva)|Laulava nunna]]* (*The Singing Nun*) perustuu löyhästi Deckersin elämään. Elokuvan ohjasi Henry Koster ja sen pääosaa näytteli Debbie Reynolds. Elokuva sai ensi-iltansa Suomessa 12. toukokuuta 1967.
VEU Feldkirch

**VEU Feldkirch** on itävaltalainen jääkiekkoseura. Seura tulee Feldkirchin kaupungista. Seura on perustettu vuonna 1927. Sillä on ollut useita eri nimiä, joista VEU:n lisäksi mainitsemisen arvoinen on EHC Feldkirch. Se oli seuran nimi perustamishetkellä. Seura meni 2000-luvun alussa jo konkurssiinkin, mutta palasi vain vaihtamalla nimeä. Silloin se otti nimekseen EHC Feldkirch 2000:n, kunnes muutti jälleen vuonna 2006 nimensä FBI VEU Feldkirchiksi, joka se on nykyäänkin.

Seura on varsin menestynyt niin omassa maassaan kuin Euroopassakin. Joukkue on muun muassa voittanut Itävallan mestaruuden maansa pääsarjassa Österreichische Eishockey-Ligassa vuosina 1998, 1997, 1996, 1995, 1994,  1990, 1984, 1983 ja 1982, sekä Italian, Itävallan ja Slovenian joukkueiden välisen Alpenligan vuosina 1996, 1997, 1998, 1999. Nationalligan se on voittanut vuosina 1967, 2002 ja 2007, ja ÖEHV Oberligan vuonna 1960. 

Seuran parhaimpia saavutuksia lienevät kuitenkin Euroopan kovemmista kilpailuista saadut mitalit. VEU Feldkirch on voittanut European Hockey Leaguen vuonna 1998 ja sai samalla paikan Euroopan Super Cupin otteluun. Super Cupin tittelinkin se nappasi itselleen voitettuaan slovakialaisen HC Kosicen 4-0.

Seura pelaa kotiottelunsa Vorarlberghallessa, jonka kapasiteetti on 5000. Seuran yleisöennätys on HPK:a vastaan pelatusta EHL:n ottelusta, jota seurasi yhteensä 7800 katsojaa.

Nykyisin seura pelaa Itävallan kakkossarjassa, Inter-National-Leaguessa.

## Saavutukset
* Itävallan mestari 1998, 1997, 1996, 1995, 1994,  1990, 1984, 1983 ja 1982
* Itävallan kakkossarjan mestari 1967, 2002 ja 2007
* Alpenligan mestari 1996, 1997, 1998 ja 1999
* Oberligan mestaruus vuonna 1960
* European Hockey Leaguen voitto 1998
* Euroopan Super Cupin voitto 1998

## Joukkue kaudella 2021–2022

*Lähde: EliteProspects*

## Lähteet

## Aiheesta muualla
* VEU Feldkirch 
* FBI VEU Feldkirch
Lačni Franz

**Lačni Franz** oli slovenialainen, kesäkuussa 1979 Mariborissa perustettu rock-yhtye. Sen nimi merkitsee suomennettuna "nälkäistä Franzia".

Lačni Franzin keulahahmot olivat laulaja-lauluntekijä Zoran Predin sekä kitaristi Oto Rimele. Yhtye sai kotimaassaan uransa aikana huomattavaa suosiota mm. albumeillaan *Ikebana* (1981), *Adijo pamet* (1982), *Ne mi dihat za ovratnik* (1983) ja *Na svoji strani* (1986). Viimeinen studioalbumi ilmestyi vuonna 1994.

Lačni Franz lakkasi virallisesti olemasta vuonna 1997 useiden kokoelmalevyjen julkaisemisen jälkeen. Yhtyeen jäsenet pitivät vielä vuodenvaihteessa 2005–2006 yhdessä konsertteja Sloveniassa, Belgradissa ja Zagrebissa.
Yul Brynner

**Yul Brynner** (11. heinäkuuta 1920 Vladivostok, Kaukoidän tasavalta, Neuvosto-Venäjä – 10. lokakuuta 1985, New York, Yhdysvallat) oli venäläissyntyinen yhdysvaltalainen teatteri- ja elokuvanäyttelijä.

## Elämä ja ura
Yul Brynner syntyi Vladivostokissa Venäjän Kaukoidässä ja sai nimekseen Julij Borisovitš Briner (). Brynner kertoi itse myöhemmin taustastaan vaihtelevia ja liioiteltuja tarinoita. Hän kertoi, että hänen isänsä olisi ollut kotoisin Mongoliasta ja äiti Romanian romani. Brynnerin pojan kirjoittaman elämäkerran mukaan Brynnerin isä oli kuitenkin Venäjän sveitsiläinen insinööri ja äiti venäläinen. Kun isä jätti perheen, äiti ja lapset muuttivat Kiinaan ja sieltä Ranskaan.

Brynner työskenteli teini-ikäisenä Ranskassa laulajana yökerhoissa sekä trapetsitaiteilijana. Hän muutti Yhdysvaltoihin 1940-luvun alussa ja alkoi näytellä kiertävässä teatterissa. Hänen ensimmäinen Broadway-esiintymisensä oli vuonna 1941. Esiinnyttyään sen jälkeen monessa muussakin näytelmässä Brynner sai ensimmäisen elokuvaroolinsa huumeiden salakuljettajana elokuvassa *Port of New York* vuonna 1949. Hän työskenteli vuosina 1949–1953 myös televisio-ohjaajana ja sai Yhdysvaltain kansalaisuuden.

Brynnerin läpimurto oli Broadway-musikaalissa *Kuningas ja minä* (1952), jossa hän esitti Siamin kuningasta. Näytelmän elokuvaversiosta vuodelta 1956 Brynner sai parhaan miespääosan Oscarin. Brynnerin muita merkittäviä roolisuorituksia ovat muun muassa elokuvissa *[[Kymmenen käskyä (vuoden 1956 elokuva)|Kymmenen käskyä]]* (1956), *[[Anastasia (vuoden 1956 elokuva)|Anastasia]]* (1956) ja *[[7 rohkeata miestä]]* (1960). Hän on saanut elokuvaurastaan tähden Hollywood Walk of Famelle.

Brynner kuoli keuhkosyöpään vuonna 1985. Hän oli neljä kertaa naimisissa ja hänellä on viisi lasta.

## Lähteet

## Aiheesta muualla

* Yul Brynner NNDB:ssä
* Yul Brynner: The Magnificent King
L’amour à la française

**L’amour à la française** on ranskalaisen yhtyeen Les Fatals Picardsin kappale, joka edusti Ranskaa Eurovision laulukilpailussa 2007. Kappale sijoittui finaalissa 22. sijalle 19 pisteellä. Laulu kertoo rakkaudesta, ja sen sanoitus on ranskan- ja englanninkielinen. Laulussa yhdistyvät ranskalainen romantiikka ja punk.

## Lähteet
Clawfinger

**Clawfinger** on ruotsalainen rapcorea (rap metal) soittava yhtye. Yhtye oli ensimmäisiä lajityypin edustajia. Yhtye tunnetaan aggressiivisesta mutta melodisesta musiikistaan, sekä poliittisista ja antirasistisista sanoituksistaan. Yhtye laulaa englanniksi.

## Historia

Yhtyeen perustivat vuonna 1988 Zak Tell ja Jocke Skog työskennellessään yhdessä Rosenlundin sairaalassa Tukholman lähellä. Vuonna 1990 Bård Thorstensen ja Erlend Ottem liittyivät yhtyeeseen.

Clawfingerin ensimmäinen single *Nigger* (1993), on nimestään huolimatta antirasistinen kappale, ja sai suuren suosion Ruotsissa. Yhtye sai vuonna 1994 kaksi Grammy-palkintoa Ruotsin Grammy-gaalassa (Paras Hard Rock yhtye, paras video)

Clawfingerin esikoisalbumia *Deaf Dumb Blindia* (1993) myytiin maailmanlaajuisesti noin 600 000 kappaletta.

Clawfinger on julkaissut tähän mennessä 7 studioalbumia ja myynyt miljoonia levyjä.

## Jäsenet
* Zak Tell – laulu
* Jocke Skog – kosketinsoittimet, laulu
* Bård Thorstensen – kitara
* Henka Johansson – rummut (live)
* André Skaug – basso (live)

### Entiset jäsenet
* Morten Skaug – rummut
* Erlend Ottem – kitara
* Ottar Vigerstol – rummut

## Diskografia
### Albumit
* 
* 
* 
* 
* 
* 
* 
* 

### Singlet

* ”Nigger” (1993)
* ”The Truth” (1993)
* ”Rosegrove” (1993)
* ”Warfair” (1993)
* ”Pin Me Down” (1995)
* ”Tomorrow” (1995)
* ”Do What i Say” (1995)
* ”Biggest & The Best” (1997)
* ”Two Sides” (1997)
* ”Don't  Wake Me Up (1998)
* ”Out to Get Me” (2001)
* ”Nothing Goig On” (2001)
* ”Recipe For Hate” (2003)
* ”Bitch” (2003)
* ”Dirty Lies” (2005)
* ”Without a Case” (2006)
* ”The Price We Pay” (2007)
* ”Little Baby” (2007)
* ”Save Our Souls” (2017)
* ”Tear You Down” (2019)
* ”Kaleidoskop” (2019)
* ”Trigger Warning” (2020)
* ”Environmental Patients” (2022)
* ”Sc*m” (2025)
* ”Ball & Chain” (2025)
* ”Big Brother” (2025)
* ”Going Down (Like Titanic)” (2026)

## Lähteet

## Aiheesta muualla
*Virallinen sivu
*Myspace
Penn & Teller (televisiosarja)

**Penn & Teller: Bullshit!** on yhdysvaltalainen, Emmy-ehdokkaana ollut sarja, jonka juontajina toimivat yhdysvaltalainen komedia- ja taikurikaksikko Penn & Teller. Sarjassa Penn & Teller arvostelevat humoristisin keinoin ja usein ronskia kieltä käyttäen muun muassa näennäistieteitä, yliluonnollisia uskomuksia, huuhaata, huijauksia ja suosittuja muotivillityksiä. Sarjan tavoitteena on innostaa katsojia kriittiseen ajatteluun, vaikka aihe olisi itselleen epämieluisa. Sarjassa Penn puhuu lähes koko ajan, mutta Teller ei puhu missään vaiheessa. Joskus Tellerin on kuultu sanovan jotakin, mutta hänen kasvonsa ovat silloin kuvan ulkopuolella.

## Lähteet
Clonie Gowen

**Cycalona ”Clonie” Gowen** (s. 6. marraskuuta 1971) on yhdysvaltalainen pokeriammattilainen. 

## Varhaisvuodet

Gowen syntyi Floridassa, mutta varttui Oklahoman Kiowassa. Hän sai harvinaisen etunimensä (Cycalona) synnyttyään kovan myrskyn aikana. 15-vuotiaana Gowen voitti Miss Teen -kilpailun McAlesterissa, Oklahomassa ja muutti teini-ikäisenä Texasin Corsicanaan. Gowen oli yliopiston koripallojoukkueessa ja sijoittui osavaltion kisoissa pituushypyssä seitsemänneksi.

## Pokeri

Gowen poikaystävän isä tutustutti Gowenin pokeriin, ja hän alkoi pelata asuessaan Dallasissa, josta ajoi viikonloppuisin Louisianan Shreveportiin pelaamaan. Pokeripiireissä hän tuli tunnetuksi tultuaan kymmenenneksi lokakuussa 2002 Costa Ricassa pelatussa World Poker Tourin turnauksessa. Syyskuussa 2003 hän voitti ensimmäisen WPT:n naisten kutsukilpailun, Ladies' Nightin. Tällä turnauksella on WPT:n historian korkeimmat katsojaluvut Yhdysvalloissa. Full Tiltin Poker Pro Showdown -kilpailussa kesäkuussa 2006 Gowen oli kolmas ansaiten 120&nbsp;000 dollaria. Lokakuussa 2008 hän voitti Tunican World Poker Open -turnaussarjan 5&nbsp;000 dollarin no limit hold'em -turnauksen, jonka ykköspalkinto oli 193&nbsp;224 dollaria.

Gowen on toiminut useiden pokeriohjelmien kommentaattorina. Hän on myös *Bluff Magazine* -lehden kolumnisti. Gowen emännöi säännöllisesti turnauksia ja hyväntekeväisyyskilpailuja sekä opettaa pokerikouluissa. Vuonna 2007 hän oli mukana *[[Poker After Dark]]* -ohjelmassa.

Elokuussa 2018 hänen pokeriuransa turnausansiot ylittivät 1,6 miljoonaa dollaria.

Clonie Gowen on edustanut Full Tilt Poker -nettipokerihuonetta. Marraskuussa 2008 uutisoitiin Gowenin haastaneen Nevadassa pokerihuoneen omistajat ja sen taustayhtiön Tiltware, LLC:n oikeuteen sopimusrikkomuksista. Syyte hylättiin helmikuussa 2010, mutta Gowenin lakimiesten valitusten jälkeen hylkäys kumottiin vuonna 2011. "Pokerin mustan perjantain" (15.4.2011) jälkeen kuitenkin Full Tilt Pokerin ja taustayhtiöiden liiketoiminta käytännössä päättyi. Syyteen noston jälkeen Gowen ei ole ollut julkisuudessa.

## Lähteet

## Aiheesta muualla
* Viralliset kotisivut
*
Charles George Gordon

**Charles George Gordon** (28. tammikuuta 1833 – 26. tammikuuta 1885), joka tunnetaan myös lisänimellä **"Gordon Kiinalainen"** oli brittiläinen kenraalimajuri. Hänet tunnetaan hänen käymistään taisteluista Kiinassa ja Pohjois-Afrikassa. Hän kaatui piiritystaistelussa Khartumissa.

## Elämäkerta

Gordon osallistui Krimin sotaan, missä hän haavoittui ja oli jonkin aikaa Florence Nightingalen hoidossa. Tämän jälkeen hän työskenteli Kiinan hallituksen palveluksessa vuodet 1863–1865 ja oli mukana kukistamassa Taiping-kapinaa. Yhdessä hänen Aasiassa suorittamien tutkimusmatkojensa kanssa tämä synnytti hänen lempinimekseen "Gordon Kiinalainen".

Vuonna 1874 Gordon siirtyi Egyptiin. Hänet nimitettiin 1877 Brittiläisen imperiumin hallinnoiman Sudanin kuvernööriksi. Hän toimi tehtävässä vuoteen 1879 asti yrittäen ehkäistä orjakauppaa alueella. Hän kieltäytyi vuonna 1880 sekä Belgian kuninkaan Leopold II:n tarjouksesta ryhtyä Henry Morton Stanleyn seuraajaksi kuninkaan agenttina Kongossa että tarjouksesta Kapmaan siirtomaan joukkojen päällikkönä.

### Intiassa

Intian varakuningas George Robinson, jaarli Ripon nimitti vuonna 1880 Gordonin sihteerikseen, mikä julkistettiin 1. toukokuuta 1880. Gordon tunnusti, että tehtävä tuskin sopisi hänelle.

Yllättäen Gordon ja Ripon tulivat aluksi hyvin toimeen keskenään. Gordonia ärsytti kuitenkin tapa, jolla brittiläiset virkamiehet suhtautuivat intialaisiin ja tehtäviinsä. Hän päätti oitis, ettei jäisi tehtäväänsä kuutta kuukautta pidemmäksi ajaksi. Lopulta hän erosi jo kesäkuussa samana vuonna. Hän jatkoi kuitenkin kirjeenvaihtoa Riponin kanssa Intiaa koskevista asioista Intiasta poistuttuaan.

### Paluu Sudaniin ja kuolema

Sotaministeriössä tapahtuneen sattumanvaraisen kohtaamisen kautta Gordon sai asemapaikan pioneerien päällikkönä Mauritiuksella. Hän ei suuremmin arvostanut tehtävää, mutta otti sen vastaan, koska oli kahden vuoden päässä ylennyksestä kenraalimajuriksi, minkä jälkeen aikoi jäädä eläkkeelle armeijan palveluksesta. Tehtävän helppous myös antoi hänelle mahdollisuuden analysoida ja kommentoida ulkomailla ja siirtomaissa tapahtuvia asioita.

Gordon sai vuonna 1884 kutsun palata Sudaniin auttamaan siellä mahdistiarmeijan kanssa taistelevia egyptiläisjoukkoja. Sudanissa Charles Gordon piiritettiin Khartumin kaupunkiin, missä hän kävi vastarintaa mahdistiarmeijan joukkoja vastaan kymmenen kuukautta. Näiden kymmenen kuukauden jälkeen hän sai surmansa kaupungissa käydyissä taisteluissa, juuri ennen apujoukkojen saapumista.

## Lähteet
* *Kuka teki mitä* (suuri suomalainen kirjakerho oy) vuodelta 1986 s. 99
* 
### Viitteet

## Aiheesta muualla

* Kolmen maanosan sankari. Kenraali Charles George Gordon - uskonnollinen kiihkoilija ja loistava soturi, Hakkapeliitta, 03.07.1934, nro 27, s. 6, Kansalliskirjaston digitaaliset aineistot
NHL-kausi 1986–1987

**NHL-kausi 1986–1987** oli National Hockey Leaguen historian 70. kausi. Sen aikana 21 joukkuetta pelasi 80 ottelun runkosarjan. Loppuottelusarjassa Edmonton Oilers voitti Philadelphia Flyersin  ja vei Stanley Cupin. 

Edmonton Oilers palkittiin toisena vuonna peräkkäin Presidents' Trophy -palkinnolla runkosarjan parhaana joukkueena. Wayne Gretzky voitti Hart Trophyn kahdeksannen kerran ja Art Ross Trophyn seitsemännen kerran. 

## Runkosarja

### Loppusijoitukset
*Selite: V = Voitot, H = Häviöt, T = Tasapelit, O = Ottelut, Pist. = Pisteet, TM = Tehdyt maalit, PM = Päästetyt maalit, RM = Rangaistusminuutit*

#### Prince of Wales -konferenssi

#### Clarence Campbell -konferenssi

### Pistepörssi
''Selite: O = Ottelut, M = Maalit, S = Syötöt, Pist. = Pisteet, RM = Rangaistusminuutit

## Pudotuspelit

### Stanley Cup -finaalit
Edmonton Oilers voitti kolmannen Stanley Cup -mestaruutensa voittamalla finaaleissa Philadelphia Flyersin voitoin 4–3.
Suomessa Kolmostelevisio näytti Stanley Cupin loppuotteluita ensimmäistä kertaa kokonaisuudessaan sitten 80-luvun alun HTV:n vuosien.

## Palkinnot

## Katso myös
* Rendez-vous '87

## Aiheesta muualla
*Hockey Database
*NHL.com
Planeetan pintalämpötila

**Planeetan pintalämpötila** riippuu keskustähden säteilyn voimasta, planeetan etäisyydestä ja planeetan kyvystä heijastaa ja imeä saamaansa säteilyä. Samalla etäisyydellä samantehoisesta tähdestä oleva tumma planeetta on vaaleaa lämpimämpi. Esimerkiksi monet pilvet ja jää heijastavat huomattavan paljon valoa pois, ja esimerkiksi tumma maa ja merivesi imevät Auringon säteilyä.
Planeettojen pintalämpötila vaihtelee huomattavasti paikasta toiseen, vuorokauden ajasta toiseen ja vuodenajasta toiseen. Kasvihuoneilmiö nostaa planeetan pintalämpötilaa. Ilmakehässä olevat pölyhiukkaset ja aerosolit laskevat planeetan pintalämpötilaa. Tapahtuu myös pitemmän aikavälin muutoksia, jotka johtuvat planeetan radan ja akselikallistuman muutoksista. Ne aiheuttavat esimerkiksi Maassa ja Marsissa jääkausia.

## Pyörimisen vaikutus
Jos teoreettinen musta, ilmaton Maa ei pyörisi lainkaan, Auringon alla olisi +120 °C ja yöpuolella
-273  °C. Jos Maa pyörisi hyvin nopeasti,  päiväntasaajalla olisi vuorokauden ympäri +22 °C yöllä ja päivällä. 

## Lämmön kuljetus ja varastointi
Kaasukehä ja meret tasaavat Maan lämpötilaa.

## Lähteet
* 

### Viitteet
NHL-kausi 1987–1988

**NHL-kausi 1987-1988** oli National Hockey Leaguen 71. kausi. Runkosarjassa pelattiin 80 ottelua neljässä divisioonassa. Loppuottelussa kohtasivat Edmonton Oilers ja Boston Bruins. Edmonton voitti Stanley Cupin otteluvoitoin 4–0.

## Runkosarja

### Prince of Wales -konferenssi

### Clarence Campbell -konferenssi

## Pistepörssi

## Stanley Cupin pudotuspelit

### Stanley Cup -finaalit

**Boston Bruins vs. Edmonton Oilers**

*Edmonton voitti sarjan 4-0.*

## NHL-palkinnot

## Aiheesta muualla
*Hockey Database
*NHL.com
*SI Flashback to '88 Finals
Riian tuomiokirkko

**Riian tuomiokirkko** () on kirkko Latvian pääkaupungissa Riiassa. Se on Latvian evankelis-luterilaisen kirkon arkkipiispan istuin. Kirkon rakennutti piispa Albert von Buxhövden, ja sen peruskivi muurattiin vuonna 1211. Arkkitehtuuriltaan Riian tuomiokirkko yhdistelee muun muassa varhaisgotiikkaa ja barokkia. Se on sekä Latvian että Baltian maiden suurin kirkkorakennus.

Vuosina 1959–1962 tuomiokirkko toimi konserttisalina.

## Katso myös
* Riian arkkihiippakunta

## Lähteet

## Aiheesta muualla
Pyhän Jaakobin katedraali (Riika)

**Pyhän Jaakobin katedraali** on Latvian pääkaupungin Riian katolinen katedraali. Se edustaa arkkitehtoniselta tyylisuunnaltaan varhaisgotiikkaa. Kirkon torni on 80 metriä korkea. Ensimmäinen maininta kirkosta oli vuonna 1225 ja sen rakennustyöt käynnistettiin vuoden 1226 tienoilla. Pyhän ristin kappeli rakennettiin osaksi kirkkoa myöhemmin. Kirkontornin terävä huippuosa pystytettiin vuonna 1756. Vuonna 1901 katedraalissa sijainnut Riian vanhin vuodelta 1680 oleva barokkialttari korvattiin uudella alttarilla.

## Lähteet

## Aiheesta muualla
Laurila (taajama)

**Laurila** on Keminmaassa sijaitseva kylä ja kunnan hallinnollinen keskus, joka on osa Kemin keskustaajamaa. Laurilan läheisiä kyliä ovat Kemijoen toisella puolella sijaitsevat Lautiosaari, vanhan Rovaniementien varrella sijaitseva Liedakkala ja hiukan kauempana sijaitseva Jokisuu.

Laurilan keskustasta löytyviä palveluita ovat esimerkiksi Sale, Grilli-Kioski, pizzeria ja terveyskeskus. Terveyskeskuksen palveluntuottajana toimii Mehiläinen Terveys. Laurilassa sijaitsevat myös perusopetuksen 1. ja 2. luokat kattava pikkukoulu, perusopetuksen luokat 3–6 ja 7–9 kattava Keminmaan keskuskoulu ja Keminmaan lukio. Laurilan keskustassa on myös urheilukenttä ja jääkiekkokaukalo. Keminmaan pääkirjasto sekä Kallinrannan palvelutalo sijaitsevat kunnantalon ohella Laurilassa.

Pienehkön Kallinjärven eteläpään lähettyvillä sijaitsi aikaisemmin Laurilan juna-asema, mutta se on sittemmin purettu. Ratahallintokeskus määrittelee Laurilan liikennepaikan lyhenteellä *Lla*. Liikennepaikalla on edelleen merkitystä rautatien risteyskohtana, sillä siitä haarautuu Tornioon ja Tervolan kautta Rovaniemelle johtavat rataosuudet. Torniosta Kolariin johtava osuus on sähköistämätön.

## Lähteet
*https://www.keminmaa.fi/

### Viitteet
Kolmioaalto

**Kolmioaalloksi** kutsutaan kolmion muotoista aaltomuotoa, joka sisältää vain parittomia harmonisia osaääneksiä. Se on jaksollisen moniosaisen lineaarisen jatkuvan reaalifunktion kuvaaja.

Kolmioaaltoa vastaava Fourier'n sarjakehitelmä esittää aallon ajan funktiona:


x_\text{kolmio}(t) = \frac8{\pi^2} \sum_{i=0}^{N - 1} \frac{(-1)^i}{n^2} \sin(2\pi f_0 n t),

jossa N on likiarvoon sisällytettävien osaäänesten lukumäärä, t on aika, f_0 on perustaajuus ja i on harmoninen indeksi, joka määrittää harmonisen numeron n = 2i + 1.


## Katso myös
*siniaalto
*kanttiaalto (sakara-aalto)
*saha-aalto
Hannu Tenhunen

**Hannu Tenhunen** (s. 1957 Joroinen) on suomalainen professori. Hän on toiminut vuodesta 2006 lähtien nanoelektroniikan professorina Turun yliopistossa. 
Lisäksi Tenhunen on vuosina 2005—2010 lähtien toiminut Turun tietotekniikan tutkimus- ja koulutuskeskuksen johtajana. Hän on myös sekä Tampereen teknillisen yliopiston että Teknillisen korkeakoulun dosentti. Tenhusella on myös professuuri Tukholman Kuninkaallisessa teknillisessä korkeakoulussa.

Tenhusen tutkimustyö on käsitellyt pääasiassa mikroelektroniikan järjestelmiä ja niiden suunnittelua.

## Koulutus ja ura
Hannu Tenhunen valmistui diplomi-insinööriksi Teknillisestä korkeakoulusta vuonna 1982 ja filosofian tohtoriksi Cornellin yliopistosta vuonna 1986.  Lisäksi Tenhunen on Tallinnan teknillisen yliopiston kunniatohtori ja hänellä on kunniaprofessuuri Pekingin Jiaotong Universityssä ja Fudan Universityssä Shanghaissa.

## Julkaisut
Hannu Tenhunen on julkaissut yli 450 kansainvälisesti ja 130 kansallisesti arvioitua tieteellistä julkaisua. Lisäksi hänellä on kolmetoista patenttia.

## Palkinnot
City of Shanghai Magnolia Silver Awards 2014, tunnustuksena arvokkaasta tuesta Shanghain kehitykselle ja yhteistyölle.

## Lähteet
Yolanda King

**Yolanda Denise King** (17. marraskuuta 1955 Montgomery, Alabama – 15. toukokuuta 2007 Santa Monica, Kalifornia) oli ihmisoikeustaistelija Martin Luther Kingin ja hänen vaimonsa Coretta Scott Kingin esikoistytär. Hän työskenteli isänsä jalanjälkiä seuraten useissa ihmisoikeusjärjestöissä, kuten *Martin Luther King Jr. Center for Nonviolent Social Change, Incorporated* - ja *Habitat for Humanity* -järjestöissä. Hän on myös näytellyt sivuosissa useissa elokuvissa ja televisiosarjoissa.

Yolanda King opiskeli afro-amerikkalaistutkimusta ja teatteritiedettä Smith Collegessa Northamptonissa, Massachusettsissa, josta hän valmistui vuonna 1976. Lisäksi hän luki teatteritieteestä maisterin tutkinnon New Yorkin yliopistossa. Yolanda King kuoli 51-vuotiaana mahdollisesti sydänperäisiin ongelmiin.

## Lähteet

## Aiheesta muualla
*
Oldboy

**Oldboy** (; uudistettu latinisaatio: *Oldeuboi*) on vuonna 2003 ensi-iltansa saanut eteläkorealainen jännityselokuva, jonka on ohjannut Park Chan-wook. Elokuva perustuu löyhästi Nobuaki Minegishin ja Garon Tsuchiyan samannimiseen mangaan. Se on Parkin *Vengeance*-trilogian toinen osa. Ensimmäinen osa on *[[Sympathy for Mr. Vengeance]]* (2002) ja kolmas osa on *[[Lady Vengeance]]* (2005).

*Oldboy* kertoo Oh Dae-su -nimisestä miehestä, joka eräänä päivänä kidnapataan ja vangitaan pieneen huoneeseen. 15 vuoden kuluttua hänet päästetään vapaaksi ja hän lähtee selvittämään, kuka hänet vangitsi, miksi hänet vangittiin ja miksi hänet päästettiin vapaaksi.

*Oldboy* voitti vuonna 2004 Cannesin elokuvajuhlilla Grand Prix -palkinnon ja sai ylistystä tuomariston puheenjohtajalta, Quentin Tarantinolta. Elokuva sai positiivisen vastaanoton myös yhdysvaltalaisilta kriitikoilta, ja sitä kiitettiin muun muassa sen toimintakohtauksista.

Vuonna 2016 *Oldboy* äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.

Spike Lee ohjasi elokuvasta amerikkalaisen uudelleenfilmatisoinnin, joka sai ensi-iltansa vuonna 2013.

## Näyttelijät

## Lähteet

## Aiheesta muualla
* 
* 
*
Mario Teaches Typing

**Mario Teaches Typing** on tietokonepeli, jonka tarkoituksena oli opettaa lapsille konekirjoitusta. Sen kehitti ja julkaisi Interplay Nintendon virallisella lisenssillä. Peli julkaistiin MS-DOSille vuonna 1991, Microsoft Windowsille ja Macintoshille 1995. Jatko-osa Mario Teaches Typing 2 ilmestyi 1996. 

Pelissä oli kolme pelattavaa hahmoa Mario, Luigi sekä Prinsessa Peach. Pelissä käytettiin alun perin Super Mario World -pelissä käytettyä musiikkia.

Nintendo ei antanut tietokonepelien valmistajille lupaa tehdä varsinaisia Mario-tasohyppelypelejä, mutta antoi luvan maksua vastaan käyttää Mario-hahmoa opetuspelissä. Interplay siis käytti Mario-hahmoa opetuspelissä pyrkiäkseen tekemään rahaa hahmon suosiolla. Aikaisemmin Interplaylta oli jo ilmestynyt *Mario is Missing* -niminen maantietoa opettava peli.

## Aiheesta muualla
*http://www.mobygames.com/game/mario-teaches-typing/
Van der Nootin palatsi

**Van der Nootin palatsi** on yksityispalatsi Tukholman Södermalmilla, osoitteessa S:t Paulsgatan 21. Palatsi on rakennettu vuosina 1671–1672 ja se edustaa hollantilaista palladiolaistyyliä. Sen suunnittelusta vastasi arkkitehti Mathias Spieler. Palatsin rakennutti hollantilainen eversti Thomas van der Noot.

Rakennuksen käyttötarkoitus vaihtui sittemmin useasti. 1800-luvun-lopulla palatsi oli niin huonossa kunnossa, että sitä uhkasi purkaminen. Rakennuksen pelasti Hallbergs Guldin omistaja Jean Jahnson. Hän rakennutti siitä itselleen yksityisasunnon. Isak Gustaf Clason ja Agi Lindegren suunnittelivat vuonna 1903 valmistuneet uudistustyöt. Vuodesta 1940 rakennus toimi Ruotsin Lotta-järjestön päämajana. Vuodesta 1988 lähtien sitä on käytetty lähinnä konferensseihin ja juhliin. Sen nykyinen omistaja on Tukholman kaupunki.

## Lähteet

## Aiheesta muualla

* Viralliset sivut
Jack Clemo

**Reginald John "Jack" Clemo** (11. maaliskuuta 1916 – 25. heinäkuuta 1994) oli brittiläinen runoilija ja kirjailija. Hän oli kotoisin Cornwallista. Hänestä tuli kuuro 20-vuotiaana (1936) ja sokea 39-vuotiaana (1955) (39 viimeistä vuottaan kuurosokea). 

Clemon teosten joukkoon kuuluu runokokoelmien ja romaanien lisäksi  omaelämäkertateos *Confession of a Rebel*.

## Lähteet
Ferrari Testarossa

**Ferrari Testarossa** on Ferrarin automalli, joka oli tuotannossa vuosina 1984–1996. Nimi Testarossa tarkoittaa *punapäätä* italiaksi ja viittaa auton moottorin punaisiksi maalattuihin venttiilikansiin. Autoa ei tule
sekoittaa 1950-luvun Testa Rossiin - GT-autoihin, joilla ajettiin urheiluautojen maailmanmestaruussarjaa.

## Testarossa (1984–1990)

Vuosina 1984–1991 valmistettua autoa kutsuttiin nimellä **Testarossa**. Auto perustui suurelta osin 512 BBi -malliin ja se oli Pininfarinan muotoilema. Moottorina on 390 hv (287&nbsp;kW) tehoinen 180-asteinen V12-moottori. Tämän moottoriratkaisun avulla saavutettiin matala painopiste.

Testarossaa, 512TR:ää ja 512M:ää valmistettiin yhteensä noin 10 000 kpl.

### Moottori

***4.9** - 4942&nbsp;cm³ V12 180° DOHC 48V, 287&nbsp;kW (390 hv) @6300 r/min, 490 Nm @4500 r/min

### Mitat

*Akseliväli: 2550&nbsp;mm 
*Pituus: 4485&nbsp;mm 
*Leveys: 1976&nbsp;mm 
*Korkeus: 1130&nbsp;mm
*Raideleveys e/t: 1518/1660&nbsp;mm
*Omamassa: 1506&nbsp;kg

### Suorituskyky

*Huippunopeus: 	290&nbsp;km/h
*0–100&nbsp;km/h: 	5,6 s

## 512 TR (1991–1994)

Vuosina 1991–1995 autoa kutsuttiin nimellä **512 TR**. Tehot kasvoivat 431 hevosvoimaan  (317&nbsp;kW), jarruja suurennettiin ja vanteet muuttuivat 18-tuumaisiksi. Sisustaa uusittiin myös mutta siitä puuttui yhä kaikenlainen viihde-elektroniikka. Pininfarina päivitti autoa ulkopuolelta.

### Moottori

***4.9** - 4942&nbsp;cm³ V12 180° DOHC 48V, 431 hv (317&nbsp;kW) @6750 r/min, 488 Nm @5500 r/min

### Mitat

*Akseliväli: 2550&nbsp;mm 
*Pituus: 4481&nbsp;mm 
*Leveys: 1976&nbsp;mm 
*Korkeus: 1135&nbsp;mm 
*Omamassa: 1471&nbsp;kg

### Suorituskyky

*Huippunopeus: 314&nbsp;km/h
*0–100&nbsp;km/h: 4.9 s

## F512 M (1994–1996)

Vuosien 1995–1996 väliseksi ajaksi nimi muuttui taas, tällä kertaa **F512 M**:ksi. Modificata F512M -mallissa tehot kasvoivat 446 hevosvoimaan (328&nbsp;kW). 512M oli yhtiön viimeinen keskimoottorinen V12 (lukuun ottamatta F50 ja Enzo -malleja). Malli korvattiin vuonna 1996 etumoottorisella 550 Maranello Coupella.

### Moottori

***4.9** - 4942&nbsp;cm³ V12 180° DOHC 48V, 446 hv (328&nbsp;kW) @6750 r/min, 499 Nm @5500 r/min

### Mitat

*Akseliväli: 2550&nbsp;mm 		 
*Pituus: 4480&nbsp;mm 		
*Leveys: 1976&nbsp;mm 		
*Korkeus: 1118&nbsp;mm 		
*Omamassa: 1455&nbsp;kg

### Suorituskyky

*Huippunopeus: 320,3&nbsp;km/h
*0–100&nbsp;km/h: 4,2&nbsp;s